तुअर भरकर मार्केटिंग सोसायटी जा रहा ट्रक िबजली के खंभे से टकराकर पलटा
20 साल पुराना था ट्रक, न बीमा न फिटनेस, जिम्मेदारों जिम्मेदारों को नहीं जानकारी
भास्कर संवाददाता|बरेली
शनिवार-रविवार की दरम्यानी रात करीब 3 बजे कृषि उपज मंडी से तुअर भरकर विपणन सहकारी संस्था जा रहा ट्रक विद्युत पोल से टकराकर एनएच 12 पर मानस सत्संग भवन के सामने पलट गया। ट्रक में भरी तुअर की बोरियां नीचे बिखर गईं।
बरेली विपणन सहकारी संस्था प्रबंधक प्रकाश श्रीवास्तव ने बताया कि मंडी में किसानों से समर्थन मूल्य पर तुअर की खरीदी कर उसे सुरक्षित रखने के लिए ट्रक में भरवाकर मार्केटिंग सोसायटी प्रांगण में खड़ा करने के लिए भेजा गया था। पर वहां पहुंचने से पहले ही बीच रास्ते में पलट गया। उन्होंने बताया कि वेयर हाउस प्रबंधन रविवार को वेयर हाउस बंद रखते हैं। इसी के चलते समर्थन मूल्य पर खरीदी गई तुअर को सुरक्षित ररखने के लिए विपणन सहकारी संस्था प्रांगण भेजा जा रहा था। क्योंकि यदि मंडी में एक दो दिन माल रखा रहे तो यहां सुरक्षित नहीं रहता।
23-24 फरवरी की रात में भी मंडी प्रांगण में रखी तुअर की बोरियों में से एक क्विंटल तुअर अज्ञात लोगों ने चुरा ली थी। जानकारी ली तो पता चला कि ट्रक करीब 20 साल पुराना है। करीब दो वर्ष पूर्व नारायण दास पिता मनसुखदास से भोपाल के आजाद मार्केट मंगलवारा स्थित प्रगति ट्रांसपोर्ट के संचालक ने खरीदा था।
परिवहन विभाग द्वारा मिली जानकारी के अनुसार करीब 18 वर्षों से उक्त ट्रक बिना बीमा के सड़कों पर व्यापारियों का लाखों का माल लेकर दौड़ रहा था।
ट्रक पलटने से सड़क पर बिखरीं तुअर की बोरियां।
hin_Deva hin_Deva bho_Deva hin_Deva hin_Deva hin_Deva hin_Deva bho_Deva